Клаудио вина Риу-Гранди-ду-Сул штатера Санта-Роза муниципалитетехь. Таффарела шен карьера йолийна, «Интернасьонал» юкъахь ловзуш, амма цунна юкъахь волучу пхеа шарахь ца левзира A серин 14 матчехь бен, тӀаккха а оцу гӀуллакхо новкъарло ца йира цунна «Дешин буьрканца» совгӀат дан 1988 шарахь. 1990 шарахь иза дозанал аравелира, вахара Итале, дӀакхийтира хӀинцца шен исторехь дуьххьара А сере яьлла «Пармех». Италера хьалхарчу шарахь Клаудио левзира 1990/91 шеран ерриг 34 матчашкахь, ткъа цуьнан командо яьккхира ялхолгӀа меттиг а, УЕФА кедан квалификаци а.